cyanic-selkie/wikianc huggingface dataset:
Sulette Thompson
Radio
Thompson het ook rolle in radiovervolgverhale vertolk, onder andere:
Alice Howell
Alice Howell (5 Mei 1888 – 11 April 1961) was 'n Amerikaanse aktrise. Sy was bekend vir haar rolle in die rolprente Love Is an Awful Thing (1922), Wandering Daughters (1923), en The Pride of the Force (1925).
Petipa-broers
Nadat hy in Brussel, Parys en Madrid gewerk het, het hy na St. Petersburg vertrek, waar hy in 1848 dosent geword het aan die Keiserlike Balletskool. Sy seuns Lucien Petipa (1815- 1898) en veral Marius Petipa (1819- 1910) het daar wêreldroem verwerf. Lucien het van sy vader balletonderrig ontvang en sy debuut in 1840 in die Paryse Opera gemaak. Hy was een van die beste dansers van sy tyd, en sy belangrikste dansmaat was Carlotta Grisi (1819- 1899).
Marius Petipa word as een van die beste choreograwe van alle tye beskou. Hy het altyd die verwerkingsmoontlikhede van onderwerpe ondersoek en vir elke produksie het hy 'n uitgebreide skema opgestel. Hy het die komponiste van gedetailleerde planne voorsien oor die aantal mate, instrumentasie en aksente in die balletmusiek. Hy is as 'n tiran beskou en was gevolglik nie baie gewild onder sy kollegas nie. 'n Baie begaafde choreograaf soos sy assistent Ljel Ivanovitsj Ivanof (1834-1901), skepper van Casse-Noisette ("Die Neutkraker"; 1892) en Le lac des cygnes ("Swanemeer"; 1895), het voortdurend in die skadu van Petipa geleef. Nog 'n belangrike assistent van Petipa was Enrico Cecchetti (1850-1928). Petipa het meer as 60 ballette geskep en vir heel party verwerkings van ander ballette gesorg. Hy is in 1903 gedwing om hom aan die balletwêreld te onttrek vanweë die mislukking van sy ballet Le miroir magique ("Die towerspieël").
Parkinson se siekte
Parkinson se siekte (ook Parkinson-siekte) is 'n breinafwyking wat jou geleidelik spierbeheer laat verloor. Dis 'n neurologiese sindroom van die sentrale senuweestelsel soos dopamienvlakke in die brein afneem. Dit tas die pasiënt se vermoë aan om te beweeg en te praat. Die brein kan nie meer vinnig genoeg reageer nie, wat die pasiënt geleidelik verlam. Dit kan ook hul gemoed, gedrag en denke beïnvloed.
Constantianek
Die hoogste punt van die pas is 212 m. Drie paaie kom daar bymekaar: Rhodesrylaan, Constantiaweg en Houtbaaihoofweg. Dit is die hoogste punt van die Twee Oseane-marathonroete.
Thomas te Water
Dokter op Graaff-Reinet
Hy het dadelik na sy geboortedorp teruggekeer en ’n groot praktyk opgebou, maar nog tyd gevind om sy belangstelling in musiek, letterkunde, debattering en drama uit te leef. Hy het in burgerlike, opvoedkundige, hospitaal- en godsdienstige komitees op plaaslike vlak gedien en 'n jaarlikse boomplantdag ingestel om die strate van Graaff-Reinet te verfraai. Te Water se oupa aan moederskant, T.N.G. Muller, was Graaff-Reinet se eerste verteenwoordiger in die Kaapse laerhuis in 1854, en sy vader het dié kiesafdeling van 1869 tot 1883 verteenwoordig.
Kabinetsminister
Die eerste verdeelheid in die wankelrige regering was toe Te Water, Sauer en Merriman ten sterkste beswaar maak teen die voorstel van Solomon dat ’n spesiale hof geskep word om Kaapse Rebelle van die eerste Republikeinse inval te verhoor. ’n Kompromis is bereik, maar toe die imperiale regering weier om amnestie goed te keur omdat, in die woorde van Joseph Chamberlain, dit die lojaliste ’n onreg sou aandoen, kon die finale skeuring nie afgeweer word nie. Te Water, Sauer en Merriman het al drie bedank. Dit het Schreiner se posisie onhoudbaar gemaak en op 13 Junie 1900 moes hy hulle voorbeeld volg.
Die Real Housewives van Pretoria
Die formaat word internasionaal deur NBCUniversal Formats versprei en het al talle toekennings opgeraap.
Regsleer
Regsleer, regspraak, of regsteorie, is die teoretiese studie van die toepaslikheid van reg. Wetenskaplikes poog om die aard van die reg in sy mees algemene vorm te verduidelik en 'n dieper begrip van wetlike redenasie en analogie te verskaf, regstelsels, regsinstellings, en die behoorlike toepassing en rol van reg in die samelewing.
Eleanor Baker
Lewe en werk
Sy trou in 1969 met Walter Joslizen Vernon Baker, wat hom later by die Diplomatieke Diens aansluit en die familie word in 1975 na Teheran in Iran verplaas. Van hierdie tyd af skryf sy voltyds. Na drie en ’n half jaar keer hulle in 1979 tydens die revolusie in Iran terug na Pretoria, maar woon daarna periodiek in verskeie stede regoor die wêreld, insluitende Den Haag vanaf 1982 tot 1985, Montreal vanaf 1985 tot 1987 en Brussel vanaf 1990 tot 1994, waarna hulle permanent na Suid-Afrika terugkeer. Hulle gaan woon in Brooklyn in Pretoria. In 1997 tree Walter af en hulle verhuis na Klein-Brakrivier. Die egpaar het twee kinders, ’n seun (Alexander, wat in 1977 in Teheran gebore is) en ’n dogter (Christine, wat in 1979 in Suid-Afrika gebore is kort na hulle terugkeer uit Iran).
Prosa
Monica vertel van ’n alledaagse vrou te midde van 'n eksistensiële krisis. Sy is vet, middeljarig en gefrustreerd, vasgevang in ’n vervelige roetine wat daagliks herhaal word, met geen vooruitsigte nie. Vir haar man, Dirk, is dit ’n saak van eer dat sy vrou nie hoef te werk nie en dit ontneem haar die kans om haar sensitiwiteit en intelligensie ten volle uit te leef. Sy het egter een onbesonne daad in die verlede gepleeg, toe sy owerspel gepleeg het met haar man se broer in ’n strandhuis. In ’n onbewaakte oomblik bieg sy van hierdie voorval aan ’n ander vrou, wat haar later daarmee afdreig. Dit dreig om haar normale lewe om te keer, sodat sy ernstig begin besin oor wat sy werklik vir haar lewe wil hê. Die daaglikse sleur wat sy so haat word dan ironies die belangrikste in haar lewe en sy veg met alles wat sy het om dit te behou. Hierdie boek beeld ’n antitese uit van die romantiese liefdesverhaal en bereik veral in die sensitiewe hantering van die gemoedslewe ’n hoogtepunt.
Jeugverhale
Met die hooftema van gesinsverhoudings skryf sy ook die geslaagde jeugverhale ’n Bootjie op die see, Die Nels van Groenewoud en Daar is spore op die maan. Die titel van laasgenoemde suggereer dat niks onmoontlik is nie en dat ’n mens hoog kan mik in die lewe. Die boek vertel die verhaal van die tienderjarige Tom, wie se ma oorlede is toe hy agt jaar oud is. Sy pa trou na ’n aantal jare weer met die jong wetenskaplike Helen, wie se man en seun in ’n motorongeluk oorlede is. Tom moet sy weg vind in die volwassewordingsproses, die verhouding met ’n oënskynlik kil stiefma vestig, die dood van sy geliefde ouma verwerk en die hart van die meisie op wie hy verlief is, probeer wen. Op interessante wyse word wisselende perspektiewe gebruik om afwisseling te bewerkstellig en die innerlike spanning en konflik van die karakters weer te gee. Die derdepersoonsvertelling word dan op plekke vervang deur openhartige dagboekinskrywings van Tom se vriendin Emma Minnaar, haar broer Dawid se opstelle en briefies wat hy in die klas rondstuur en Tom se briewe aan sy ouma. Hierdie boek word vir hoërskole voorgeskryf en ontvang in 1992 die Scheepersprys.
Microceratus
Microceratus was nes ander seratopsiërs plantvreters. Hulle het waarskynlik die plante gevreet wat in dié tyd voorgekom het: varings, broodbome en konifers. Hulle sou die blare of naalde met hul skerp snawel afgebyt het.
Menslike verbetering
Bestaande tegnologieë
Drie vorme van menslike verbetering bestaan tans: voortplanting, fisies en verstandelik. Voortplantingsverbeterings sluit in embrio-seleksie deur pre-implantasie genetiese diagnose, sitoplasmiese oordrag en in vitro-gegenereerde gamete. Fisiese verbeterings sluit in skoonheidsmiddels (plastiese chirurgie en ortodonsie), dwelm-geïnduseerde (prestasie-verbeterende middels), funksionele (prostetika en aangedrewe eksoskelette), Medies (inplantings (bv. pasaangeër) en orgaanvervangings (bv. bioniese lense)), en sterkte opleiding (gewigte (bv. barbells) & dieetaanvulling)). Voorbeelde van geestelike verbeterings is noötropiese middel-neurostimulasie, en aanvullings wat geestelike funksies verbeter. Rekenaars, selfone en internet kan ook gebruik word om kognitiewe doeltreffendheid te verbeter. Opmerklike pogings in menslike aanvulling word aangedryf deur die onderling gekoppelde Internet van Dinge (IvD)-toestelle, insluitend draagbare elektronika (bv. Versterkte realiteit-brille, slimhorlosies, slim tekstiel), persoonlike hommeltuie, liggaams- en inliggaam-nanonetwerke.
Erich Gerberding
Erich Gerberding (15 Oktober 1921 – 24 Mei 1986) was 'n Duitse akteur. Hy was bekend vir sy rolle in die rolprente Freispruch mangels Beweises (1962), Sonntagsfahrer (1963), en 12 Uhr mittags kommt der Boß (1968).
Yuval Noah Harari
Akademiese loopbaan
Hy het verskeie boeke en artikels gepubliseer, insluitende (in Engels) Special Operations in the Age of Chivalry, 1100–1550; The Ultimate Experience: Battlefield Revelations and the Making of Modern War Culture, 1450–2000; The Concept of 'Decisive Battles' in World History; en Armchairs, Coffee and Authority: Eye-witnesses and Flesh-witnesses Speak about War, 1100–2000. Hy spesialiseer nou in wêreldgeskiedenis en makro-historiese prosesse.
Oortuigings en opinies
In 'n 2017 artikel het Harari geargumenteer dat daar "dat daar dalk teen 2050 'n nuwe klas mense sal ontstaan - die nuttelose klas. Mense wat nie slegs werkloos wees nie, maar onindiensneembaar, as gevolg van groterwordende tegnologiese vooruitgang en vooruitgang wat betref die veld van Kunsmatige intelligensie (KI)." Hy het gepostuleer dat deur op ekonomiese, maatskaplike en politiese wyse met hierdie nuwe maatskaplike klas te handel, 'n sentrale uitdaging vir die mensdom in die komende dekades sal wees.
Don Williams
Donald Ray Williams (27 Mei 1939 – 8 September 2017) was 'n Amerikaanse countrysanger, liedjieskrywer en in 2010 in die Country Music Hall of Fame opgeneem.
NG gemeente Thabazimbi
Die gemeente Thabazimbi is op 9 Oktober 1943 van die gemeente Warmbad afgestig. Prop. J.P. Theron was toe reeds as hulpleraar van ds. De W. Lategan op Thabazimbi werksaam. Met die afstigting van die gemeente is prop. Theron as leraar beroep. Ds. H.G.L. Burger het ds. Theron in Oktober 1948 opgevolg.
Az-Zurhruf
Die hoofstuk is genoem na die ornamente van goud wat in vers 35 en weer in vers 53 genoem word.
Louise Huff
Louise Huff (14 November 1895 – 22 Augustus 1973) was 'n Amerikaanse aktrise. Sy was bekend vir haar rolle in die rolprente Seventeen (1916), Great Expectations (1917), T'Other Dear Charmer (1918), en Heart of Gold (1919).
Lasagne
Oorsprong
Die tradisionele lasagne van Napels, lasagne di carnevale, bestaan uit lae plaaslike wors, klein gebraaide frikkadelle, hardgekookte eiers, ricotta en mozzarella, asook ’n sous. Lasagne al forno, wat lae vleis- en béchamelsous bevat en ooreenstem met die algemene weergawe van die gereg buite Italië, word tradisioneel verbind met Emilia-Romagna. In ander streke kan lasagne gemaak word van verskeie kombinasies van ricotta of mozzarella, tamatiesous, verskeie soorte vleis (soos gemaalde beesvleis, varkvleis of hoender) en verskeie soorte groente (byvoorbeeld spinasie, olywe of sampioene). Dit word gegeur met wyn, knoffel, uie en origanum. Dit word in al die gevalle gebak (al forno).
Curwin Bosch
Curwin Bosch (* 25 Junie 1997, Port Elizabeth) is ’n agterspeler wat vir die Natalse Haaie in die Curriebeker en die in Verenigde Rugbykampioenskap speel.
Babilon
Geskiedenis
Hoewel Babilon die beroemdste stad van Mesopotamië was, was dit nie die oudste een nie. Die stad het waarskynlik eers ontstaan gedurende die eerste dinastie van Ur (omstreeks 2500 v.C.) as die Sumeriese stad Kadingira. Dit het ’n onbelangrike plek gebly totdat Sumu Abu, die stigter van die eerste dinastie van Babilon, omstreeks 1830 v.C. die stad ommuur en dit die hoofstad van die Babiloniese Ryk gemaak het.
Diplodocus
Diplodocus of diplodokus (van die Griekse woorde vir "dubbelbalk") is ’n souropode-dinosourus waarvan die eerste fossiele in 1877 deur S.W. Williston ontdek is. Die naam verwys na die dubbele bene aan die onderkant van die stert.
Paul Ilyinsky
Lewe
Prins Paul Romanovsky-Ilyinsky is op 27 Januarie 1928 by sy ouers se huis by 26 Manchester Square, Londen, gebore. Sy pa, groothertog Dmitri, is weens sy betrokkenheid by die moord van Grigori Raspoetin in 1916 na die Persiese front gestuur, wat op die ou end sy lewe gered het. Baie van sy familielede, onder andere sy vader en halfbroer, is deur die Bolsjewiste vermoor. Dmitri het ná 'n verhouding met onder andere Coco Chanel in 1926 getrou met die Cincinnati-erfgenaam Audrey Emery. Groothertog Kirill Wladimirowitsj van Rusland, Dmitri se neef en die selfverklaarde keiser in bannelingskap, het groothertog Dmitri, sy vrou en afstammelinge verhoog tot Russiese prinse (Russies: knjaz), 'n rang van adellikheid maar nie konininklikheid nie. Enige kinders van die egpaar sou bekend wees as Romanovsky-Ilyinsky. Die laaste deel van die van is afgelei van Dmitri se voormalige eiendom in Rusland, Ilinskoje.
Giraffatitan
Grootte
Alle ramings van die Giraffatitan se grootte is gebaseer op die fossiel HMN SII, ’n amper-volgroeide individu tussen 21,8 en 22,5 m lank.
Grigori Grabowoi
In 2008 is hy tot 11 jaar gevangenisstraf gevonnis nadat hy aan die moeders van die slagoffers van die Beslan-skoolbeleg in 2004 belowe het dat hy hul kinders uit die dood kan laat opstaan. Hy is vroeg in 2010 vrygelaat en woon nou in Serwië, van waar hy sy pseudowetenskaplike projek Heelal-inbraakkodes bevorder, wat veral gewild is weens die koronavirusepidemie, meestal deur die sosiale netwerk TikTok.
Rusland
In 1995 verhuis Grabowoi na Rusland, waar hy na bewering deur Georgi Rogozin, adjunkhoof van die veiligheidsdiens van die president van die Russiese Federasie, bygestaan ​​word. In dieselfde jaar het Grabowoi 'n niewinsgewende organisasie geregistreer: Фонд Григория Грабового - внедрение и распространение Учения Григория Грабового "О спасении и гармоничном развитии (Grigory Grabowoi-stigting - implementering en verspreiding van die leringe van Grigory Grabowoi "Oor redding en harmonieuse ontwikkeling", wat later as die "DRUGG"-stigting bekend gestaan word. Tot 2006 het dit streekstakke in meer as 50 streke van Rusland gehad.
Kwalifikasies en lidmaatskap
Op dieselfde dag in 1999 behaal hy die titels "groot doktor in die filosofie" en "volle professor" van die "Wêreldverspreide Universiteit, Brussel". In 1999 ontvang hy ook die "diploma van professor" vir "veiligheid van voorwerpe van uiterste ingewikkeldheid" van die Russiese federasie, 'n doktor in ingenieurswetenskappe van die Russiese federasie, die "Ster van Werdanski" (2de graad) van die International Inter-akademiese Unie vir "Ondersteuning van die wetenskappe en die bevordering van opleiding van wetenskaplike personeel", 'n diploma van doktor in fisies-wiskundige wetenskappe van die Russiese Federasie, doktor in inligtingswetenskap en bestuur van die Internasionale Akademie vir Integrasie van Wetenskap en Sake, 'n professoraat in “analitiese en struktuur-analitiese instrumente en stelsels” van die Russiese Federasie, 'n professoraat van "stelselinligtingkunde" van die Internasionale Akademie vir Integrasie van Wetenskap en Besigheid, en 'n doktor in die wetenskap in 'tegniese dienste' van die Europese Universiteit, Rusland.
Khalifa bin Zayed Al Nahayan
Biografie
Ná die uitbreek van die wêreldwye finansiële krisis het hy in 2009 ’n opskudding veroorsaak deur Dubai aan die gang te hou met miljarde se hulp. Die wêreld se hoogste gebou, die Burj Khalifa in Doebai, word as 'n blyke van dank na hom genoem. Hy was ook die beskermheer vir die restourasie van die Imperial Theatre by Fontainebleau Castle in Frankryk, en die teater is daarna na hom vernoem.
Kirowohrad-oblast
Kirowohrad-oblast (Oekraïens: Кіровоградська область) of Kirowograd-oblast is 'n oblast in die middel van Oekraïne. Kropiwnitski (voorheen bekend as Elisawetgrad, Kirowohrad ) is die hoofstad en met 243 duisend inwoners, die grootste stad in die oblast.
Gereformeerde kerk Laeveld
Agtergrond
Al is die gemeente eers in 1930 gestig, is reeds op 6 Augustus 1921 ’n wyksvergadering gehou. Die gemeente het geen vaste kerkplek gehad nie en van 1921 tot 1923 is dienste op Doornhoek, Moederfontein en Duiwelskloof gehou. In November 1924 het die wyke elke ’n eie Nagmaalservies gekry en in Januarie 1925 ’n doopbak.
Cyrtanthus welwitschii
Cyrtanthus welwitschii is 'n blomdraende plant en geofiet wat hoort tot die familie Amaryllidaceae en is inheems aan Angola en Malawi.
SriLankan Airlines
SriLankan het 6 Airbus A330-200's aangeskaf om sy vloot Airbus A340-300- en A320-200 -vliegtuie aan te vul. Die A330-200-vliegtuig het tussen Oktober 1999 en Julie 2000 by die lugredery aangesluit. Die maatskappy se vierde A340-300 het by Colombo aangekom, geverf in die lugredery se nuwe korporatiewe kleur. SriLankan het sy bestaande A340-vloot opgegradeer in 'n tweeklas-konfigurasie (besigheids- en ekonomiese klas) terwyl die binneruim opgeknap is om die nuwe korporatiewe beeld te weerspieël.
Petrosia hebes
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Gereformeerde kerk Louis Trichardt
Die Gereformeerde kerk Louis Trichardt is die naasoudste gemeente in die GKSA se Klassis Limpopo en het sy middelpunt op die dorp Louis Trichardt. Einde 2015 het die gemeente 241 belydende en 64 dooplidmate gehad. (Pietersburg is in 1889 gestig en Louis Trichardt eers in 1927, maar vandat Pietersburg-Suid eengeword het met Pietersburg, word die saamgestelde gemeente Pietersburg se stigtingsdatum aangedui as 2016.)
Al-Ah'kaf
Die hoofstuk is die laaste van sewe wat met die allegoriese letters (muqatta'at) Gaa-Miem begin. Die naam van die hoofstuk kom uit vers 21, waar Hüd sy volk "in die sandduine" gewaarsku het.
Gereformeerde kerk Louis Trichardt
Voorgeskiedenis
Volgens hierdie besluit is die bediening uitgebrei tot reeds vier Nagmaalsgeleenthede per jaar in die betrokke wyke. Daar lê ook reeds in die besluit die gedagte dat sodra die wyke vermeerder het en die kerkraadslede meer geword het, die bestuur van die plaaslike sake nog verder aan hulle oorgelaat sou word. Ná hierdie besluit van die kerkraad van Pietersburg, geneem op 9 Julie 1920, het die kerkraadslede van die twee wyke gereeld elke drie maande saamgekom om die wyksverslae te behandel en enkele ander sake van plaaslike belang te bespreek en te reël. Volgens die notule is die eerste vergadering gehou op 30 Oktober 1920. Toe was die ouderlinge F. Kruger en J.G. Cloete en die diakens J.J. Venter en J. Holtzhausen.
Diagenese
Die diagenetiese proses
Die diagenetiese prosesse wat in die verskillende stadiums optree, kan ruweg in drie groepe gerangskik word: die vorming van nuwe minerale, die herverdeling en rekristallisering van bepaalde bestanddele in die sediment en litifisering (gesteentevorming).
Vorming van minerale
ŉ Heeltemal ander verskynsel is die rekristallisasie van minerale. Dit kan beteken dat ŉ ander kristalstruktuur ontstaan, byvoorbeeld die vervanging van aragoniet deur kalsiet, albei CaCO3, of deurdat die kristalle groter word, met ander woorde dat hulle getalle afneem. Met hierdie prosesse het die litifisering begin, en die plastiese sediment (sand, kalk, ensovoorts) word in ŉ vaste gesteente (sandsteen, kalksteen) verander. Dikwels vind daar dan ook verdigting plaas en die gesteente word platter gedruk deurdat die gewig van die boonste lae die poriewater uitforseer. By kunsmatige dreinering vind dieselfde verskynsel plaas en dit kan geweldige insinkings veroorsaak.
Gereformeerde kerk Louis Trichardt
Eerste eie leraar
Etlike jare lank sou nog geworstel word om die pastorie in goeie orde te kry en af te betaal. In hierdie tyd het die jong lote wat uit die gemeente Louis Trichardt gegroei het, begin sterk word en die dogters het begin vra na selfstandigheid. Die eerste sprake daarvan is vermeld op 'n kerkraadsvergadering van 2 April 1943, waar oudl. D. du Plessis die saak van afstigting van die wyke by Tatsjanie ter sprake gebring het. Oudl. D. du Plessis het die saak telkens weer na vore gebring tot die afstigtingsooreenkoms eindelik op 7 Julie 1945 onderteken is. Die nuutgestigte gemeente sou onder die naam Gereformeerde kerk Magalakwin bekendstaan en in kombinasie met Louis Trichardt bly.
Klas 19-stoomlokomotief
Die Klas 19 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotief is ontwerp deur Kol. F.R. Colins, die Hoofmeganiese Ingenieur van SAS&H. Daar is sewe subklasse in die klas.
Daar is vier lokomotiewe gebou deur Berliner Maschinenbau AG (BMAG) en afgelewer in 1928. Die lokomotiewe was toegerus met Walschaerts-klepratwerk en superverhitters. Die lomotiewe het eers diens gedoen op die Kimberley - Vryburgtrajek en daarna by Empangeni en was baie suksesvol. Een lokomotief se stoomketel is vervang en hy is hergeklassifiseer as Klas 19R.
Klas 19D
Gedurende die tydperk wat W.A.J. Day as Hoofmeganiese Ingenieur van SAS&H aangestel was, is nog 135 lokomotiewe bestel by 3 firmas, Krupp, Borsig en Škoda Works net voor die Tweede Wêreldoorlog. Die lokomotiewe was indenties aan Klas 19C behalwe dat hulle toegerus was met Walschaerts-klepratwerk en derhalwe as Klas 19D geklassifiseer was.
Gereformeerde kerk Louis Trichardt
Vierde leraar
Hierna het, nadat etlike beroepe nie geslaag het nie, prop. P.J. Pelser die roeping na die gekombineerde gemeentes opgevolg en is op 18 Februarie 1956 op Louis Trichardt bevestig. Ds. Pelser het soos volg geskryf in die Eeufeesgedenkboek van die Klassis Waterberg (1859–1959): “In die eeufeesjaar van die Gereformeerde Kerk bestaan die Gereformeerde Kerk van Louis Trichardt dus byna twee-en-dertig jaar. 'n Tydperk om met groot dankbaarheid te dink aan die guns en genade van God. Die bediening van sy Heilige Woord en Heilige Sakramente kon onafgebroke voortgaan. Altyd het Hy maar weer sy diensknegte gestuur om hier in sy wingerd te arbei. Gedink moet word aan die troue arbeid van ouderlinge. Die notules van hierdie gemeente is van voor tot agter volgeskryf en een groot getuienis van die geseënde arbeid van ouderlinge, wat met ryke vrug gebou het aan die Koninkryk van die Hemele.
Ixia campanulata
Ixia campanulata is 'n meerjarige blomplant en geofiet wat tot die genus Ixia behoort en deel van die fynbos en renosterveld is. Die plant is endemies aan die Wes-Kaap en kom in die Breederiviervallei tussen Tulbagh en Worcester voor. Die plant het 60% van sy habitat afgestaan aan gewasverbouing en daar is twee, moontlik drie, gefragmenteerde subpopulasies oor. Dit word bedreig deur oorbeweiding, indringerplante en swak brandbestuur.
Seawolf-klas duikboot
Die leier in die klas, USS Seawolf (SSN-21), was die vierde duikboot van die Amerikaanse Vloot wat die naam Seawolf gedra het.
Ranger 7
Nabetragting van Ranger 6 en voorbereiding van Ranger 7
Die Ondersoekraad het ook bevind dat Ranger 6 se stelsels nie oortollig was soos wat JPL gesê het nie, dat die voorlanseringtoetsing onvoldoende was en dat dit verskeie kere gebeur het dat die kameras hulself aangeskakel het in die RCA-aanleg in New Jersey waar dit vervaardig is. Indien die kameras van vooraf ontwerp moes word, sou dit 'n vertraging van een jaar vir die volgende Ranger-sending beteken het.
Ruimtetuigontwerp
Kommunikasie het geskied deur een kwasi-alomgerigte laewinsantenne en 'n paraboliese hoëwinsantenne. Die senders aanboord het 'n 60W TV-kanaal F teen 959.52MHz, 'n 60W TV-kanaal P teen 960.05MHz en 'n 3W transponderkanaal 8 teen 960.58MHz ingesluit. Die telekommunikasietoerusting het die saamgestelde videosein van die TV-kamerasenders omgeskakel na 'n radiofrekwensiesein sodat dit via die ruimtetuig se hoëwinsantenne na die aarde gestuur kon word.
Sendingprofiel
Weens Ranger 7 se sukses word die grondboontjie-tradisie in NASA beheersentrums aan hom toegeskryf. Na die sukses van Ranger 7 was iemand in die beheerkamer besig om grondboontjies te eet, en sedert 1964 is daar altyd 'n grondboontjiehouer oopgemaak vir geluk en om die tradisie voort te sit.
Cyrtanthus wellandii
Cyrtanthus wellandii is 'n blomdraende plant en geofiet wat hoort tot die familie Amaryllidaceae en is endemies aan die Oos-Kaap waar dit in die Kabeljousriviervallei voorkom. Die plant word bedreig deur onwettige versamelaars wat die blomme pluk.
Josephine Hull
Josephine Hull (3 Januarie 1877 – 12 Maart 1957) was 'n Amerikaanse aktrise. Sy was bekend vir haar rolle in die rolprente After Tomorrow (1932), Arsenic and Old Lace (1944), en Harvey (1950), en in die televisiereeks The Ford Theatre Hour (1948).
Niestoigiometriese verbinding
Notasie
Die stoigiometrie van 'n verbinding word gewoonlik in sy formule met subskripte weergegee wat heelgetalle is, soos vir koolstofdioksied wat twee keer meer suurstofatome bevat as dit koolstofatome het. Vir molekulêre stowwe en stowwe wat uit ione opgebou is, is dit 'n uitstekende beskrywing.
Suiwer stof, mengsel, oplossing, fase
Indien twee mengbare vloeistoffe gemeng word, soos A=water en B=alkohol, kan die mengsels ook as (0<x<1) geskryf word, waarby x die molfraksie weergee. Egter, net water (x=0) en alkohol (x=1) word hier gewoonlik as die 'suiwer verbindings' gesien, die res as 'mengsels'. 'n Niestoigiometriese verbinding soos djurleïet kan egter nie as 'n mengsel beskryf word omdat dit 'n ander struktuur met 'n ander simmetrie besit as chalkosiet. Die begrippe 'suiwer stof' en 'mengsel' kan daarom beter vervang word deur die begrip 'fase' en 'n beskrywing van die fase se simmetrie of struktuur. Dit is ook waar vir die mengkristalle van byvoorbeeld NaCl en KCl. Mens kan sê dat hulle vaste oplossings is, maar dit is dikwels beter om te praat van een kubiese fase met 'n simmetrie die tot die ruimtegroep Fm3m behoort.
Sauroposeidon
Grootte en verwantskap
Vergelykings met die vollediger Brachiosaurus het daarop gedui dat Sauroposeidon se kop tot 17 m hoog kon gewees het, wat dit die hoogste bekende dinosourus maak. Die lengte word op 34 m geraam en die massa op 50 tot 60 ton – dit is dus ook een van die langstes en swaarstes. Dié ramings kan dalk verkeerd wees, want dit is dalk nie so na verwant aan Brachiosaurus as wat voorheen geglo is nie.
Petrosia microxea
Petrosia microxea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mini-Neptunus
Eienskappe
Neptunusagtige planete word beskou as minder volop as sub-Neptunusse, al is hulle net effens groter. Dit is vermoedelik omdat die atmosfeer van planete van dié grootte tydens vorming, wanneer gas versamel word, die druk bereik wat nodig is om waterstof in die magmaoseaan te forseer en dus radiusgroei belemmer. Wanneer die magmaoseaan versadig is, kan radiusgroei voortgaan. Planete wat genoeg gas het om versadig te raak, is egter veel skaarser, want hulle het baie meer gas nodig.
Al-Fath
Die naam van die hoofstuk kom uit vers 1: "Voorwaar, Ons het aan u ’n duidelike oorwinning verleen".
The Black Book of Communism
"Inleiding: Die misdade van Kommunisme"
In die eerste hoofstuk van die boek getiteld (in Engels) "Introduction: The Crimes of Communism" konstateer Stéphane Courtois dat "kommunistiese regimes massa-misdaad in 'n volwaardige regeringstelsel verander het" en dat hulle verantwoordelik is vir 'n groter aantal sterftes as Nasionale-Sosialisme of enige ander politieke stelsel.
Geskatte aantal slagoffers
Volgens die hoofstuk beloop die getal mense wat deur Kommunistiese regerings vermoor is meer as 94 miljoen. Die statistiek van slagoffers sluit sterftes in by wyse van teregstellings, mensgemaakte hongersnood, hongersnood, oorlog, deportasies en dwangarbeid. Die verdeling van die aantal sterftes word soos volg weergegee:
Opvolg
Verskeie vertalings van die boek is bemark as die tweede bundel van The Black Book of Communism naamlik, "Das Schwarzbuch of Kommunismus 2. Das Erbe der schwere Ideology" (Duitsland, Piper, 2004), ''Черната книга на комунизма 2. част (Bulgarye, Prosoretz, 2004) en Il libro del nero comunismo europeo'' (Italië, Mondadori, 2006).
Geskiedenis van Bhoetan
Boeddhisme
In die 13de eeu stig Phajo Druk-Gom Kagyo die Druk-pa Kagyo-skool in Bhoetan. Dit word skielik die belangrikste skool en die Druk (die draak) word die nasionale simbool wat ook vandag in die titels van die land, die koning en selfs die lugvaartmaatskappy Druk Air teruggespoor kan word.
In hierdie tyd is Bhoetan 'n versameling klein vorstedomme, een gesetel in elke dal van die bergagtige land. Daar is vele rusies tussen die leiers en selfs die kloosters wedywer met mekaar.
Shabdrung
Alles het egter egter begin verander teen 1616. 'n Lama van die Ralung-klooster in Tibet, Ngawang Namgyal (1594–1651), wat 'n afstammeling van Ralung se stigters is, kom na Bhoetan. Hy word beskou as die reïnkarnasie van Pema Karpo, die heilige regerende ab van Ralung, maar die regerende ab van 'n nuwe orde in Tibet, die Gelug-pa (Geelhoede) wie se leier die Dalai Lama is, betwis Ngawang se gesag. Die geskil word selfs gewelddadig.
Ngawang preek in alle dzongs en dorpe van Wes-Bhoetan en begin om die politieke struktuur te wysig. Daar word 'n reeks groot dzongs, 'n soort kloosterkasteel in die hoofdale van Bhoetan gebou wat as gesagsentrum in die land dien. Teenstand kom van die Tibettaanse koning van Tsang. In 1639 verslaan Ngawang hom en neem 'n nuwe titel aan, die Shabdrung, wat kosbare juweel wat aanbid moet word deur jou lankuit aan sy voete op die grond te werp beteken. Hy word die eerste wêreldse en godsdienstige leier van die land. Hy verdeel die land in streke wat deur 'n pelop (prins-goewerneur) geregeer word.
Ugyen Wangchuck (1907–1926)
Op 17 Desember 1907 word Ugyen Wangchuck, die Pelop van Tongsa verkies om die eerste Druk Gyalpo die Drakekoning van Bhoetan te word. Hy praat geen Engels of Hindi nie, maar hy stuur sy seun, die kroonprins en heelparty ander Bhoetanese onder die grens om tale te leer en dokters of ingenieurs te word. Dit is die begin van die ontwikkeling van 'n onderwysstelsel. Ugyen Wangchuck was 'n noue bondgenoot van die Britte. Hy het byvoorbeeld Younghusband se missie na Tibet in 1903-'04. In 1910 sluit Bhoetan ná Chinese pogings tot inmenging 'n verdrag met die Britte wat die buitelandse betrekkings van die land onder Britse gesag plaas.
Jigme Khesar Namgyel Wangchuck
Jigme Khesar Namgyel Wangchuck is die huidige koning van Bhoetan sedert 9 Desember 2006. Onder sy regering is die eerste demokratiese verkiesings van die parlement gehou op 18 Julie 2008 en 'n Grondwet is aangeneem. In Februarie 2007 is 'n nuwe vriendskapsverdrag met Indië geteken wat die verdrag van 1949 vervang.
Thomas Alva Edison
Thomas Alva Edison (1847-1931) was 'n veelsydige Amerikaanse uitvinder en fabrikant. Hoewel hy veral bekend geword het as uitvinder van die fonograaf voorloper van die grammofoon en die moderne platespeIer en die gloeilamp, was hy verantwoordelik vir nog talle ander uitvindings. Hy het meer as 1 000 patente geregistreer en was die stigter van die Edison General Electric Company, wat nou as General Electric bekend staan.
Op twaalfjarige leeftyd het Edison 'n koerantverkoper op die Grand Trunk-spoorlyn tussen Huron en Detroit geword. Hy het toestemming ontvang om in een van die leë goederewaens 'n laboratorium in te rig, waar hy hom met skeikundeproewe besig gehou het. Op 'n dag was daar egter 'n ontploffing en hy is summier ontslaan. ln 1862 het hy danksy die hulp van 'n stasiemeester opleiding as telegrafis ontvang.
Boulders
Hoewel dit in ’n woongebied geleë is, is hierdie strand een van die min plekke waar hierdie kwesbare voëls, Spheniscus demersus, van naby gesien kan word terwyl hulle vrylik in ’n beskermde natuuromgewing rondloop. Van net twee broeipare in 1982 het die kolonie aangegroei tot sowat 3 000 voëls.
Kaki Hunter
Kaki Hunter (gebore 6 November 1955) is 'n Amerikaanse aktrise. Sy is bekend vir haar rolle in die rolprente Roadie (1980), Porky's (1981), Porky's II: The Next Day (1983), en Porky's Revenge (1985).
Cyrtanthus sanguineus
Die spesie het vyf subspesies:
Diamantbedryf
Diamante was al 3000 jaar v.C. bekend. Die woord diamant kom van die Griekse woord adamas, wat “staal” beteken. Dit is reeds tussen 800 en 600 v.C. in Indië ontgin. Nadat die eerste diamant in 1866 in Suid-Afrika ontdek is, het die soektog na diamante in alle erns begin en sedertien het die diamantbedryf sodanig gegroei dat die Republiek teen die 1980s die grootste produsent van sierdiamante ter wêreld was. Reeds in 1871 is diamante by Kimberley ontdek, en vier van die vyf diamanthoudende pype in die distrik lewer vandag nog diamante en sal waarskynlik nog lank diamante oplewer. Hierdie pype bevat die wêreld se rykste konsentrasie diamante. Die uitskot van die myne, wat deur die jare op hope gewerk is, word vandag opnuut met moderne metodes behandel en groot hoeveelhede diamante word winsgewend herwin.
Die stabiliteit van die diamantbedryf in sy geheel word gereguleer deur die Sentrale Verkooporganisasie (SVO), wat sy hoofkwartier in Londen het.
Dianne Hales
Dianne Hales is 'n VSA skrywer. Sy het onder meer La Passione: How Italy Seduced the World; La Bella Lingua; Mona Lisa: A Life Discovered - wat in ses tale vertaal is; en meer as veertig handels- en handboeke geskryf. Haar boeke sluit Just Like a Woman, Caring for the Mind en dertig uitgawes van 'n leidende kollege-handboek oor gesondheid, getiteld An Invitation to Health, in.
Cyrtanthus carneus
Cyrtanthus carneus is blomdraende plant en geofiet wat hoort tot die familie Amaryllidaceae. Die plant is endemies aan die Wes-Kaap en kom van Caledon tot by die Breederiviermonding voor. Die spesie het 'n voorkomsgebied van 3000 km² en daar is nege subpopulasies; dit is deel van die fynbos-bioom. Die plant het reeds 30% van sy habitat afgestaan aan landbou aktiwiteite en word tans bedreig deur verdere landbou aktiwiteite, indringerplante en onwettige versameling deur mense.
Neith Hunter
Neith Hunter (gebore 3 Desember 1967) is 'n Amerikaanse aktrise. Sy is bekend vir haar rolle in die rolprente Born in East L.A. (1987), Near Dark (1987), en Liar's Poker (1999).
Lughawe Londen-Southend
Southend het oorspronklik vanaf 1914 as basis vir die Royal Flying Corps gedien. In 2008 is die lughawe deur die Stobart Group oorgeneem wat 'n ambisieuse ontwikkelings-, moderniserings- en uitbreidingsprogram begin het. Om Southend meer mededingend te maak, is die aanloop- en landingsbane verleng en 'n nuwe beheertoring en spoorwegstasie opgerig. Treindienste verbind Southend met die Liverpool Street-stasie in Londen se middestad.
Cyrtanthus collinus
Cyrtanthus collinus is blomdraende plant en geofiet wat hoort tot die familie Amaryllidaceae. Die plant is endemies aan die Oos-Kaap en die Wes-Kaap.
Amasonereënwoud
Die Amasonereënwoud (Brasiliaanse Portugees: Floresta Amazônica; Spaans: Selva Amazónica) is ’n tropiese en subtropiese, klam breëblaarwoud in die Amasonebioom wat die grootste deel van die Amasonebekken van Suid-Amerika bedek. Die bekken is 7 000 000 km2 groot, waarvan 5 500 000 km2 deur die reënwoud beslaan word. Die streek sluit gebiede in nege lande in. Die grootste deel is in Brasilië (60%), Peru (13%) en Colombia (10%), met kleiner dele in Venezuela, Ecuador, Bolivia, Guyana, Suriname en Frans-Guiana.
Tetrargie
Streke en hoofstede
Wat regspraak betref, was daar nie ’n presiese afbakening tussen die vier tetrarge nie. Elke keiser het sy invloedsfeer in die ryk gehad, maar nie veel meer nie; hulle was eintlik aanvoerders op ’n gevegsterrein.
Militêre suksesse
Een van die grootste probleme tydens die 3de-eeuse krisis in die ryk was dat die keiser nie aan alle fronte kon veg nie. Soms is gesag in sy afwesigheid aan ’n generaal oorgedra en dit kon gebeur dat die generaal ’n groot oorwinning behaal en sy troepe hom dan tot ’n mededingende keiser verklaar (iets wat dikwels gebeur het).
Amasonereënwoud
Uitwerking van 21ste-eeuse droogtes
In 2010 het die Amasonereënwoud weer ’n kwaai droogte beleef – in sekere opsigte erger as die een in 2005. Die gebied wat geraak is, was omtrent 3 miljoen km2 in vergelyking met 1,9 miljoen km2 in 2005. Die 2010-droogte het drie episentrums gehad waar plante doodgegaan het, terwyl dit in 2005 in die suidwestelike gebied gesentreer was. In ’n tipiese jaar absorbeer die Amasone 1,5 gigaton koolstofdioksied; gedurende 2005 is 5 gigaton egter vrygestel en in 2010 altesaam 8 gigaton. Nog kwaai droogtes het in 2015 en 2016 voorgekom.
Walschaerts-klepratwerk
Verklaring:
NG gemeente Upington-Noord
Upington-Noord het sy beslag gekry op 15 Maart 1957 tydens ’n kerkraadsvergadering van die moedergemeente toe voorgestel is dat dit tyd is vir ’n gemeente om af te stig. As bruidskat het die gemeente £4,250 sowel as die pastorie in Malherbestraat met aangrensende stuk grond (waar die kerk en saal later opgerig sou word) ontvang. Upington-Noord is op 13 Junie 1957 gestig met 644 belydende lidmate en 307 dooplidmate. Die eerste predikant was ds. Abraham Theron, wat op 12 Oktober 1957 hier bevestig is nadat hy voorheen Randse Sekretaris van die Christelike Polisie-en-Gevangenisdiensvereniging was.
Gereformeerde kerk Waterberg
Kerkbou
Aan die begin is eredienste op die plase Vaalkop en Tweefontein gehou, maar op 6 Maart 1885 het ’n lidmaat, H.J. Smit, gevra geld moet ingesamel word vir ’n eie kerkgebou sodra op ’n bepaalde dorp as middelpunt van die gemeente besluit is. Teen November 1887 het dié fonds op £250 gestaan en is 70 000 stene aangekoop.
In 1917 het Ons Kerk Album as volg oor die Gereformeerde kerk Waterberg berig (vry vertaal uit die Nederlands): "Hierdie gemeente beslaan dele van Zoutpansberg, in wie se groot distrik sy geleë is. Sy word bearbei deur die bekwame en wakkere leraar, ds. J.P. van der Walt. Hy moet sukkel met die nog primitiewe omstandighede waaronder die lede van die gemeente verkeer. Hoewel hy werksaam is in beide anneks-gemeentes, naamlik Waterberg, die grootste van die twee, en Pietersburg, die kleinste, woon hy op Nylstroom, waar ook die Verenigde Gemeente (NG) se predikant woon. Al drie of vier leraars van die Verenigde, Hervormde en Gereformeerde gemeentes werk hartlik saam tot die instandhouding van die Hollandse Kerke, en tot uitbreiding van die koninkryk van God."
Edelstene
Voorkoms en bewerking
Ruwe edelstene word uit die gesteentes waarin hulle ontstaan het, of by alluviale afsettings ontgin. By die alluviale afsettings, die sogenaamde spoelertsafsettings, is die stene meestal op sekere plekke gekonsentreer. Die strandafsettings by Sri Lanka is 'n goeie voorbeeld hiervan. Nadat die stene gesorteer is, kan die bewerking daarvan begin. Die ruwe materiaal word eers in stukke verdeel deur dit met 'n diamantsaag deur te saag of te splyt. (By diamante word van "kloof" gepraat.) Die steen word dan in 'n eerste, ruwe vorm gesny. Deursigtige stene word afgewerk deur op horisontale en vertikale skywe fasette te slyp en dit te poleer. Deurskynende en ondeursigtige stene word gewoonlik met bolvormige vlakke geslyp.
Geskiedenis
Kledingstukke is ook eeue lank met edelstene versier. Volgens die biografie van Einhard, was nie net Karel die Grote se kroon met edelstene versier nie, maar ook sy skoene. Skilderye van koningin Elizabeth I van Engeland (1558-1603) toon van die tabberds, geheel en al met pêrels en edelstene bestik, wat destyds aan die hof gedra is. Presies hoe gewild edelsteen-versierde klere was, blyk uit die anekdote oor 'n niggie van Frans I, (koning van Frankryk, 1515- 1547). Sy was by haar huwelik so swaar met edelstene in haar klere belaai dat sy nie op eie krag die kerk kon binnekom nie; sy moes ingedra word.
Permanganaat
Redoksreaksies
In suur oplossings voer dit tot die Mn2+-ioon
Buffelspoort
Buffelspoort in die Wes-Kaap is die mees westelike van vyf poorte waar rivierlope reg deur die Swartberge-reeks kerwe. Die ander is die Seweweekspoort, Die Poort, waar die Gamkarivier Die Hel oorsteek, Meiringspoort, en Snykloof in die verre ooste van die bergreeks.
Die plantegroei van hierdie afgeleë en ongerepte kloof bestaan oorwegend uit spesies van die dorre, vetplantryke Gamkaruigte-bioom, en sluit etlike lokaal-endemiese plante in, waaronder Astroloba cremnophila.
Ruth Hussey
Ruth Hussey (30 Oktober 1911 – 19 April 2005) was 'n Amerikaanse aktrise. Sy was bekend vir haar rolle in die rolprente The Women (1939), The Philadelphia Story (1940), Our Wife (1941), en The Uninvited (1944).
Petrosia punctata
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Omgewingskwessies in Bhoetan
Nasionale kwessies
duimnael|links|260px|Koringlande in Bhoetan.
Die land was deur sy geskiedenis afhanklik van vuurmaakhout as ’n bron van brandstof. Voor die koms van hidroëlektriese krag en ander moderne energiebronne is vuurmaakhout gebruik vir verhitting, kookdoeleindes en beligting. In die 1980's is elektrisiteitstoevoer verhoog, die versameling van vuurmaakhout gereguleer en projekte aangepak om nuwe bome aan te plant. Elektrisiteit is egter nie oral geredelik beskikbaar nie en ondanks die aanplant van plantasies naby dorpies bly ’n oormatige versameling van vuurmaakhout ’n probleem en maak dit steeds 80 persent van die land se energieverbruik uit.
Lugbesoedeling
Sedert 2006 kom groot lugbesoedeling in Bhoetan voor, wat vererger word deur eksterne bronne in Indië. Dit veroorsaak ’n bruin rook in die lug bo Bhoetan wat lei tot die verswakking van die gehalte van gewasse en toenemende kommer oor openbare gesondheid. Bhoetan se vier sementfabrieke dra ook tot die besoedeling by, met drie van die vier aanlegte wat nie voldoende uitlaatbeheer toepas nie. Volgens die media is die afdwing van maatreëls swak en niks word gedoen aan klagtes deur sommige inwoners om die Pasakha-nywerheidsentrum nie.
Achaea (Romeinse provinsie)
Achaea (Grieks: Ἀχαΐα Achaïa) was 'n provinsie van die Romeinse Ryk. Die streek is in 146 v.C. geannekseer deur die Romeinse Republiek na die vernietiging van Korinthe deur die Romeinse generaal Lucius Mummius. Dit het later deel geword van die Romeinse provinsie Macedonië, wat die hele vasteland van Griekeland ingesluit het.
Petrosia solida
Petrosia solida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Potgietersrus
Oorsig
Op die Gereformeerde kerk Waterberg (gestig in 1859 op Nylstroom) se kerkraadsvergadering van 23 Desember 1923 is besluit om aan te beveel dat die gemeente in twee gesny word ingevolge die toe nuwe grense van die distrikte Waterberg en Potgietersrus. So sou daar ook ’n gemeente op Potgietersrus tot stand kom, maar albei gemeentes sou nog deur ’n enkele predikant bedien word. Die voorneme was dat Waterberg sowel as Potgietersrus elkeen sy eie, doelmatige kerk sou oprig.
Stigting
Die eerste kerkraadsvergadering van die kerk van Waterberg waarop daar sprake was van afstigting, was op 23 Desember 1926. In Art. XXI staan in die half-Afrikaans, half-Hollands van destyds: “In verband met kerkbou besluit de kerkeraad om te adviseren de gemeente Waterberg in twee delen te snij, volgens de nieuwe distrikslynen, Waterberg en Potgietersrust zodat er ook een gemeente Potgietersrust komt, maar onder de bediening van een predikant. Waterberg kan dan een doelmatig gebou optrek en Potgietersrust ook een. De zaak zal in de gemeente voor gelegd worden en dan oorstaan tot e.k. vergadering in April 1927.”
Veiligheid
Skynveiligheid
Die begrip veiligheid bestaan rasioneel sowel as denkbeeldig. Rasioneel kan allerlei berekeninge op 'n situasie toegepas word om te bepaal hoe veilig dit is. Daarnaas kan mense ook onder die denkbeeldige persepsie van veiligheid verkeer. Iemand kan dus veilig voel, waar dit rasioneel gesien nie so is nie. Dit word skynveiligheid (of skynonveiligheid) genoem.
Gereformeerde kerk Potgietersrus
Vorige kerkgebou
Die jare van swaar finansiële druk (midde-in die Groot Depressie) het ook elders sy stempel op die kerkraadsnotules gedruk. Armoede in die gemeente het dikwels voorgekom en verpligtinge teenoor die Weeshuiskommissie kon nie nagekom word nie. Maar afgesien van die armoede in die moeilike jare moet daar met leedwese melding van gemaak word dat daar elders hardnekkige sondes in die gemeente voorgekom het. So was daar op byna elke vergadering van die dertigerjare sake aangaande danspartye en alles wat daarmee saamhang. Maar uit dieselfde notules het ook geblyk dat die ampsdraers hulle roeping nie verwaarloos het nie. Oral is getuienisse van ernstige vermaninge en plek-plek tughandelinge oor die volhardende sondaar.
Eerste leraar
duimnael|links|270px|Ds. [[Petrus Venter|P.J. Venter, sy vrou, wat hom ontval het voor 1959, en hul dogtertjie, Anna.]] duimnael|regs|170px|Ds. [[Gerrit Pasch|G.B.S. Pasch, die Gereformeerde kerk Potgietersrus se leraar van 1950 tot sy dood op 9 Februarie 1960.]]
Bhoetanese kookkuns
Gewilde peuselkos sluit in momo (Bhutanese kluitjies), shakam eezay, khabzey (gedroogde poffertjies, gemaak met meel, water en suiker, wat dan diepgebraai word), shabalay, juma (Bhutanese wors gemarineer in speserye), en noedels.
Nikolai Koernakof
Hy het sy opleiding by die mynbouinstituut van Sint Petersburg ontvang. Sy latere werk betrek veral die toepassing van die fasereël in binêre sisteme, soos allooie en soutmengsels. Hy was een van die eerste mense wat pirometers gebruik het om hierdie stowwe se termiese gedrag te bestudeer. Hy het 'n belangrike rol gespeel in die ontwikkeling van die studie van niestoigiometriese verbindings. 'n Ander bydrae is die studie van die invloed wat ligande in koördinasieverbinding op mekaar het. Hy is ook een van die grondleggers van die platinumnywerheid van die Sowjetunie.
NG gemeente Upington
Geskiedenis
Eerw. Schröder was eers werksaam onder die Korannas en later onder die bruin mense, wat van Amandelboom (Williston), De Tuin en Schietfontein (nou Carnarvon) hierheen verhuis het. Hy het die Ringskommissie van die Ring van Beaufort die gemeente help stig. Die nedersetting en gemeente was buite die grense van die Kaapkolonie en van enige bestaande gemeente in Korannaland (later bekend as Brits-Betsjoeanaland) geleë; dus is dit nie van ’n ander gemeente afgestig nie en kon dit ook nie in die eerste paar jaar by ’n ring ingelyf word nie. Gevolglik sou Upington se leraar net ’n ereplek op die Ring van Beaufort se sittings kon inneem. Die eerste lidmate van die gemeente was pioniers, net soos die inwoners van Transvaal en die Vrystaat waar ook van tyd tot tyd sulke selfstandige gemeentes gestig is.
Petrosia ushitsuensis
Petrosia ushitsuensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
LGBT-regte in Bhoetan
duimnael|260px|Die LGBT-vlag van Bhoetan.
Sommige lede van Bhoetan se parlement het in die openbaar ’n beroep gedoen dat die wette verander word. Op die oomblik is daar geen wettige erkenning van selfdegeslagpaartjies nie.
Lewensomstandighede
Onkunde oor homoseksualiteit is algemeen weens stereotipes in die kultuur. Die Bhoetanese het nie die Westerse idee van homo- en heteroseksualiteit nie. Daar is al na hulle verwys as ’n openlik biseksuele gemeenskap, maar dit word betwis.
Kay de Villiers
Prof Kay de Villiers is op 5 Junie 2018 in Kaapstad na 'n kort hospitaalverblyf oorlede.
Petrosia volcano
Petrosia volcano is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die Kontrak
Die reeks se agt aspirantmusieksterre wat ná ’n landwye aanlyn veldtog uit bykans 2 000 sangers gekies is, is deur die mentors gebrei vir die uitklopkonserte wat hulle week na week moes aandurf.
Seisoen een se paneel het bestaan uit die sangers Theuns Jordaan en Corlea Botha asook Barry Pretorius, die regisseur van die Afrikaans is Groot-konserte, wat weekliks kommentaar oor die deelnemers se optredes gelewer. In seisoen twee vervang Jo Black die wyle Theuns Jordaan op die paneel.